**ТОП 10 причини за FAIL на единичен тест в Judge системата**

Най-неприятното нещо, което може да ви се случи на изпит е **единичен тест да даде грешка в Judge системата**. Ето защо направих списък с най-чести и неподозрителни причини за това. Направих поста специално за изпитите на "Programming Basics". Това са само случаи, в които Visual Studio няма да ни подчертае с червено, защото ще се компилират, но не както ние искаме и е описано в усповието на задачата. Искам само да отметна, че съм ги подредил по най-малка подозрителност, не по най-честа срещаност.

**1. Граничен случай**   
 Пример: "<", вместо "=<". Четете внимателно условията дали не се иска проверката до числото вкючително.

**2. Грешка при copy-paste**  
 Пример: "-" е всъщност дълго тире "–" или нещо друго се е объркало при copy-paste, като "Autumn" с "А" на кирилица (наистина се е случвало по време на изпит). Възможно е и заради някой незабележим space в string-a да ви гръмне някой тест ("June ", вместо "June".)

**3. Не Parse-вате правилно числата в правилният формат**

Пример: double n = int.Parse(Console.ReadLine());

Куриоза е, че когато се случи IDE-то не го подчертава, а програмата гърми.

**4. Не сте избрали Current Selection и винаги се компилира първият код**

Ако не сте направили това, то няма смисъл да си говорим и въобще да разглеждаме другите причини.

**5. Пропуснали сте нещо в условието**

Дори да сте изпуснали и една дума, може да се обърка цялата логика, за това четете внимателно.

**6. Делителят е int, делимото също е int, а ние очакваме резултата да е дробно число.**

Пример:

int x = 25 / 100;

вместо

int x = 25 / 100.0;

или

int y = 100;

double x = 25 / y;

вместо

int y = 100;

double x = 25 / (double)y;

Проверявайте интерва в условието [1.00 ... 1 000 000.00] - щом има десетична точка (.), значи се иска конзолата да чете дробно число и трябва да го сложите в double, decimal или float.

**7. Някой placeholder или масив не работи**

В програмирането броим от нула, така, че да не се чудите, ако ви излизат грешни резултати

**8. Няма къдрави скоби след if проверката**

Така влиза само в следващият ред

**9. Кодът ни не работи само в някои изключения**

Пример: Чертаем някаква фигурка на конзолата (например ромб), но когато въведем 1 или 2, програмта гърми... Най-вероятно някой new string смята отрицателен резултати, но вместо да си играем да го оправяме, за да спестим време, разглеждаме излчюченията като отделни случаи и с return спираме изпълнението на програмата:

if (n == 1)

{

Console.WriteLine("\*");

return;

}

else if (n == 2)

{

Console.WriteLine(" \*");

Console.WriteLine("\*\*\*");

Console.WriteLine(" \*");

return;

}

**10. Объркали сте име на променлива**

Пример: productKG, вместо productPrice.

Да, случва се и някой път се чудим с часове какво става. Логиката на задачата ни се струва без грешка, а то какво било – някакво си по невнимание объркано име.

Поверете тези случаи, ако смятате, че ще окриете грешката си по-бързо, отколкото с дебъгера, или пък въобще няма да стане с дебъгера, понеже fail-a в Judge **не** е на нулев тест и **не** ви дава да видите вход/очакван изход, наш изход. Опитах се да съм колкото се може по-изчерпателен, но разбира се няма как да обхвана всичко, за това добавяйте и вие варианти за грешки в коментарите и с ваша помощ да направим този пост извор на причини за бъгове =D

**11. Не закръгляте правилно (F2 вместо Math.Round)**

Поверете тези случаи, ако смятате, че ще окриете грешката си по-бързо, отколкото с дебъгера,

или пък въобще няма да стане с дебъгера, понеже fail-a в Judge НЕ е на нулев тест и не ви

дава да видите вход/очакван изход, наш изход.

**Успех на изпита!**